Poetin dreig Turkye met verdere sanksies | Maroela Media
Poetin dreig Turkye met verdere sanksies
President Wladimir Poetin van Rusland Foto: Rusland-regeringskantoor
Wladimir Poetin, president van Rusland, het Donderdag Turkye met nog sanksies gedreig nadat hulle 'n Russiese vliegtuig afgeskiet het.
Poetin het gesê Rusland is bewus van onwettige oliehandel in Ankara met die Islamitiese Staat (IS)-terreurgroep.
Turkye het verlede week 'n Su-24 op die grens tussen Sirië en Turkye afgeskiet.
"Ons weet wie in Turkye hul sakke vul en terroriste toelaat om wins te maak uit olie wat uit Sirië gesteel is," het Poetin aan die Federale Vergadering tydens sy jaarlikse staatsrede gesê. "Dit is geld wat hierdie rowers gebruik om vir huursoldate te betaal, wapens aan te koop en onmenslike aanvalle teen ons inwoners te organiseer."
Betrekkinge tussen Moskou en Ankara het dramaties versleg nadat die vliegtuig afgeskiet is. Turkye voer aan die vliegtuig het sy lugruim oortree, maar Rusland ontken dié bewering.
'n Russiese vlieënier aan boord die vliegtuig is tydens die aanval dood. 'n Marine-soldaat is dood tydens die reddingsoperasie. Poetin het sy toespraak begin deur 'n oomblik van stilte vir die gevalle soldate, wie se vroue ook teenwoordig was.
Poetin het egter dit benadruk dat Rusland die Turkse inwoners as vriendelik beskou en dat Moskou geen bedoeling het om Turkye te dreig met 'n vertoon van militêre mag nie.
Rusland het reeds sanksies teen Turkye ingestel wat 'n verbod op landbouprodukte en konstruksiemaatskappye insluit, in reaksie daarop dat Ankara versuim om om verskoning te vra ná die voorval.
Poetin het die land met verdere sanksies gedreig in sy toespraak.
Die Russiese leier het ook 'n verenigde anti-terreur-front onder leiding van die Verenigde Nasies bepleit en gesê dit sal onmoontlik vir 'n enkele land wees om enige oorwinning oor terreur te behaal te midde van oop grense en 'n toestroom van vlugtelinge.
Rusland Turkye Wladimir Poetin
Meer as een massaskietery per dag vanjaar in VSA
Nog MTN-hoës bedank in Nigerië
Turkye en Rusland, nie een is juis betroubaar nie. As ek regtig moet kies, vat ek die Russe se kant op die een. Soos Herman dit gestel het, Turkye is reeds 'n Islamitiese Staat (IS).
Turkye gaan die oorsaak van die volgende groot oorlog wees. Rusland sal een van die lande wees wat teen die Turksgeleide offensief sal veg. Hierdie oorlog gaan nie Oos-Wes storie wees nie.
Die probleem is dat Turkyeby NAVO aangesluit het in die ou dae toe die kommuniste en kapitaliste teen mekaar was. Intussen het kommunisme verdwyn (hoewel die ANC dit nog nie weet nie) en die verdeling is tans tussen Moslem state en die res. En soos reeds deur ander gesê is Turkye 'n Moslem staat. My vraag is, weet Rusland aan wie se kant hy is. Moslems in sy eie land is vir hom net so groot bedreiging.
Dankie vir daai een oor die ANC, het goed afgegaan saam met die koffie so vroeg.Puik!
Stem grootliks saam met almal hier .Rusland gaan dalk vorentoe 'n probleem word maar tans is die weste en veral die VSA baie grooter varke in die verhaal.
Dee gaan doen eers n bietjie self navorsing voor jy iemand as n kominis uitmaak.Kan sien jou kop het vasgehaak oor Mnr Putin se vriende doeñ sommer navorsing oor jou vriende se vriende ook.Ek het baie respek vir wat hy nou doen.Ons hier in SA is vas aan die slaap en besef nie regtig wat isis is nie, die helte van ons worry nie regtig oor hulle kinders se toekoms en in watse tiepe wereĺd gaan hulle in groot raak nie.Net nog geld maak en koop alles wat die kind wil he.